钦定古今图书集成/明伦汇编/氏族典/第398卷 > 《湖茫李氏三宗谱序》汪道昆
## 钦定古今图书集成/明伦汇编/氏族典/第398卷 > 《湖茫李氏三宗谱序》汪道昆

“古者男子生而命之名，藏之闾府，州府岁至则籍而
献之。君所婚则以日月告君，大司徒职之。夫家具在，
即五宗九族，胪列可稽。及夫世逖而籍亡，籍亡而谱
作。系之姓则有合，类之族则有辨，统之宗则有章。”其
斯为一家言，凡以补国书之不逮。近制“尽编户而书
民数，率十岁以为期，以核名实。不幸脱则伪增以考”
异同，不决裂则傅会。以故糁者什五，糅者什三，论其
世者昧焉，而倚办于谱为尢急。谱者或非世业，徒取
相沿，俭则小而无征，奢则大而无当。要之，俭为近礼，
虽孔子不绳。宋以张殷近谱，宜莫如北地李氏，良俭
故也。豫章阻江湖而远兵革，应牛斗而薮人文。列邑
以什数，其最者，为；丰城著姓以百数，其最者为“湖茫
李氏”，往者亡论已。自不佞束发通籍，幸得侍诸君子
同朝其间，对公车起家，文学侍从，入则台省，出则藩
臬大夫，尊者且跻九列、都六卿，累累乎接衽于朝，接
轸于市矣。此其视北地殆相什百，谱者恶在其不奢？
善乎直指使者之谱三宗，壹禀于典礼，去奢去泰，务
考信以折其衷。曹王皋出镇洪都，唐宗藩也，得之《宋
志》，而信则以鼻祖祖之。豫章刺史自河南来徙，唐宗
裔也，考之丘墓，而信则以迁祖祖之胜为处士伯顺
曾大父，由此而世可知。则自《处士墓志》征之，并祖之
为始祖，珪琮珝若屈昭景，盖鼎足三分之。珪守湖茫，
琮卜小塘，珝卜大陂，三宗所由析也，昭穆至今存焉。
各祖之为别祖，由大陂而卜新塘，由湖茫而卜太原，
又其支也。考之世次而信，则附入之。由曹王而愬其
初，《唐书》较著，由曹王下达，其世次不可得而详，则阙
之。刺史始迁临川，居乔上，其世次不可得而详，则阙
之。历湖、茫八世而得处士，由高祖以上五世不可得
而详，则阙之。法曰：“行吾所明，毋行吾所疑。”谱者，率用
此也。故自受氏以迄曹王，准《唐书》以为系，附以刺史，
准旧传以为征，作《世原》第一。由始祖以及三宗之别，
子为合图，三宗为分图，为续图。合之若网在纲，分之
若源徂委，作《世图》第二。图仅书名耳，图左则书字、书
行、书婚、书宦、书生殁、书葬，作《世谱》第三。贤者以功行
亢宗，宗之庇也。即内德有足述者，内史犹将不遗。作
《世传》第四、《内传》第五，对扬天子之显命，则世作忠志
《王言》第六。无征不信，虽善何为？信而有征，惟先世之
文献在。其七则志艺文，“蓬生麻中，不扶而植，敦睦合
族，厥有宗盟。”其八则申《族约》，凡我同盟，言归于好。故
惟要束为谆谆，谱成不佞，从令君受而卒业。窃惟穆
叔以世禄“为不朽”，有辩者业已征其不然。夫世禄本
之乎世官，大抵皆食旧耳。乃今禄者不世，直将以奉
有德，诏有功，扬有言，三而一立焉，则不朽之云也。藉
令世世勿绝，视古官族何让焉？粤自陇西，无闻三宗代起。其出太原苗裔，毋复问其山陵。即近世以来，对
公车起家，文学侍从，若台省藩臬，九列六卿，聚“族数
十馀曹”，何奕奕也。昔有虞十六族，二氏出焉。乃今一
本而三宗显者林立，概以砥名砺行，尊主庇民，外之
宣力四方，内之论思献纳，即未必能赓明良，簉元恺，
不亦良显乎哉？燕工函，粤工镈？假令族工为政，焉往
而不容？惟适燕、粤而无良，则却步夫人而中材，焉往
而不为？子惟产二氏而不类，则败群。故良弓良冶，世
受箕裘；两服两骖，必先反驾。非此族也，其不为陇西
也者几希。其在《诗》曰：“无念尔祖”，又曰：“世德作求。”信能
念之求之，则国之太史、太常咸在谱者，犹嚆矢耳。直
指使者名栻，居湖茫；令君名琯，出小塘，其世次在谱
中。令君，其父党也。

《朝野佥载》：后魏孝文帝定四姓，陇西李氏大姓恐不
入，星夜乘鸣驼倍程至洛。时四姓已定讫，故至今人
谓之“驼李”焉。

《海山记》：隋炀帝辟西苑内为十六院，择有容色美人
居之。一日明霞院美人杨夫人喜报帝曰：“酸枣邑所
进玉李，一夕忽长，清阴数亩”，帝沉默甚久曰：“何故而
忽茂？”夫人云：是夕院中人闻空中若有千百人语言
云：“李木当茂”，洎晓看之，已茂盛如此。帝欲伐去，左右
或奏曰：“木德来助之应也。”又一夕晨光院周夫人来
奏云：“院中杨梅，一夕忽尔繁盛。”帝喜，问曰：“杨梅之茂，
能如玉李乎？”或曰：“杨梅虽茂，终不敌玉李之盛。”帝往
两院观之，亦自见玉李繁茂。后李梅同时结实，院妃
来献，帝问二果孰胜，院妃曰：“杨梅虽好，味颇清酸，终
不若玉李之甘。苑中人多好玉李。”帝叹曰：“恶梅好李，
岂人情哉，天意乎！”

《迷楼记》：大业九年，帝将幸江都，有迷楼宫人抗声夜
歌云：“河南杨柳谢，河北李花荣，杨花飞去落何处，李
花结果自然成。”帝闻其歌，披衣起听，召宫女问之云：
“孰使汝歌也，汝自为之邪？”宫女曰：“臣有弟在民间，因
得此歌。”曰道途儿童，多唱此歌。帝默然久之，曰：“天启
之也！天启之也！”后帝幸江都，唐帝提兵入京，前谣皆
验，方知世代兴亡，非偶然也。

《续文献通考》：“唐室未兴，天下歌《桃李子》，又言十八子
当有天下。”

《唐书高俭传》：“初，太宗尝以山东士人尚阀阅，后虽衰，
子孙有负世望，嫁娶必多取赀，故人谓之卖昏。由是
诏士廉与韦挺、岑文本、令狐德棻责天下谱谍，参考
史传，检正真伪，进忠贤，退悖恶，先宗室，后外室，退新
门，进旧望，右膏粱，左寒畯，合二百九十三姓，千六百
五十一家，为九等，号曰《氏族志》。而崔干仍居第一。帝”
曰：“我子崔、卢、李、郑无嫌，顾其世衰，不复冠冕，犹恃旧
地以取赀。不肖子偃然自高，贩鬻松槚，不解人间，何
为贵之？齐据河北，梁、陈在江南，虽有人物，偏方下国，
无可贵者，故以崔、卢、王、谢为重。今谋士劳臣，以忠孝
学艺从我定天下者，何容纳货旧门，向声背实，买昏
为荣耶？太上有立德，其次有立功，其次有立言，其次
有爵，为公卿大夫，世世不绝，此谓之门户。今皆反是，
岂不惑耶！朕以今日冠冕为等级高下，遂以崔干为
第三姓，班其书天下。”高宗时，许敬宗以不叙武后世，
又李义府耻其家无名，更以孔志约、杨仁卿、史元道、
吕才等十二人刊定之，裁广类例，合二百三十五姓，
二千二百八十七家。帝自叙所以然，以四后姓，酅公、
介公及三公、太子三师、开府仪同三司、尚书仆射为
第一姓，文武二品及知政事三品为第二姓，各以品
位高下叙之，凡九等。取身及昆弟子孙馀属不入，改
为姓氏录。当时军功入五品者，皆昇谱限，搢绅耻焉，
目为勋格。义府奏悉索《氏族志》烧之。又诏：“后魏陇西
李宝”、太原王琼、荥阳郑温、范阳卢子迁、卢泽卢辅、清
河崔宗伯、崔元孙、前燕博陵崔懿、晋赵郡李楷，凡“七
姓十家，不得自为昏。三品以上，纳币不得过三百匹，
四品、五品二百，六品、七品百，悉为归装。”夫氏禁受陪
门财。先是，后魏太和中，定四海望族，以宝等为冠。其
后矜尚门地，故《氏族志》一切降之。王妃主婿，皆取当
世勋贵名臣家，未尝尚山东旧族。后房元龄、魏徵、李
𪟝复与昏，故望不减。然每姓第其房望，虽一姓中高
下县隔。李义府为子求昏不得，始奏禁焉。其后天下
衰，宗落谱，昭穆所不齿者皆称“禁昏。”家益自贵，凡男
女皆潜相聘娶，天子不能禁，世以为敝云。

《李义府传》：“义府，瀛州饶阳人。已贵，乃言系出赵郡，与
诸李叙昭穆，嗜进者往往尊为父兄。行给事中李崇
德引与同谱，既谪普州，亟削去，义府衔之。及复当国，
傅致其罪，使自杀于狱。贞观中，高士廉、韦挺、岑文本令狐德棻修《氏族志》，凡升降，天下允其议。于是州藏
副本，以为长式。时许敬宗以不载武后本望，义府亦”
耻先世不见叙，更奏删正，委孔志约、杨仁卿、史元道、
吕才等定其书，以仕唐官至五品，皆昇士流。于是兵
卒以军功进者，悉入书限，更号《姓氏录》，搢绅共嗤靳
之，号曰《勋格》。

《苏味道传》：味道，赵州栾城人，与里人李峤俱以文翰
显，时号“苏李。”

《萧颖士传》：颖士尝兄事元德秀，而友殷寅、颜真卿、柳
芳、陆据、李华、邵轸、赵骅。时人语曰：“殷、颜、柳、陆，李萧、邵、
赵”，以能全其交也。所与游者，孔至、贾至、源行恭、张有
略，族弟季遐、刘颖、韩拯、陈晋、孙益、韦建、韦收，独华与
齐名，世号“萧李。”

《温大雅传》：大雅弟彦博，彦博裔孙廷筠，少敏悟，工为
辞章，与李商隐皆有名，号“温李。”

《唐国史补》：“李稹，酒泉公义琰侄孙，门户第一，而有清
名。常以爵位不如族望，官至司封郎中、怀州刺史。与
人书札，唯称陇西李稹而不衔。”

《续文献通考》：唐人有喜附贵族者，因游姑苏，书曰：“大
丞相再从侄游此。”士人李璋善谑，书其下曰：“混元皇
帝六十二代孙李璋继至。”

《宋史李昉传》：“晋侍中崧者，与昉同宗，且同里。时人谓
崧为东李家，昉为西李家。”

《中山诗话》：李绚公素有诗赠同姓人曰：“吾宗天下著。”
王胜之辄取注之曰：“居甘泉者以讴著。”〈京师名倡李氏居甘泉坊
善讴〉卖药者以木牛著。〈京师李家卖药以木牛自表人呼为李木牛〉《围碁》者，
以憨著。〈李乃国手面神思昏浊人呼为李憨子〉《裁悫头》者，以拗著。〈李家悫头
天下称善而必与人乖刺岁久自以李拗呼〉作诗者以豁达著。〈豁达老人喜为诗所
至辄自题写诗句鄙下而自称豁达李老尝书人新素墙壁主人憾怒诉官杖之拘执使市石灰更圩漫
讫告官乃得纵舍闻者哂之〉此数人因胜之有云，遂自托不朽。
《挥麈三录》：元祐中，舒州有李亮工者，以文鸣荐绅间，
与苏、黄游，两集中有与其唱和，而李伯时以善丹青，
妙绝冠世，且好古博雅，多收三代以来鼎彝之类为
《考古图》。又有李元中，字画之工，追踪锺、王，时号“龙眠
三李”，同年登进士第，出处相若，约以先贵，毋相忘，其
后位俱不显。

《挥麈后录》：李成季昭𤣱元祐左史，自号乐静居士，五
代宰相李涛五世孙。涛至本朝，以兵部尚书莒国公
致仕。其家自洛徙齐，成季犹子汉老邴也。中兴初位
政府，一时大诏令多出其手。秦少游作《李公择常行
状》云：“远祖涛，五代时号称名臣，仕皇朝为兵部尚书，
封莒国公。莒公少时，仕于湖南，有一子留。江南公其”
裔孙也，所以今为南康建昌人，世号“山房。”李氏成季，
与公择乡里，虽各南北，要是本出一族，子孙皆鼎盛，
不知后来两家曾叙昭穆否耳？

《癸辛杂识》：叶亦愚之右丞相也。李澌泉班通书题衔
云：“门生中奉大夫福建道宣慰使班。”盖径去自己之
姓，以避其名。其苟贱不足道如此。澌泉在前朝为省
元，为从官，为督府参谋，所守如此，宋安得不亡？
《续文献通考》：金章宗时，元妃李氏得宠，兄喜儿与弟
铁哥皆擢显近，势倾朝廷，风采动四方。南京李炳、中
山李著，与通《谱系》，超取显美。

元顺帝至元三年，伯颜请杀张、王、刘、李、赵五姓汉人，
帝不许。

《明外史宪宗纪太后传》：“孝宗即位，悲念太后，特遣太
监蔡用之贺，求太后家，得纪父贵、纪祖旺兄弟以闻。
帝大喜，诏改父贵为贵，授锦衣卫指挥同知。祖旺为
旺，授锦衣卫指挥佥事，赐予第宅、金币、庄田、奴婢不
可胜计。先是，太后在宫中，尝自言家贺县，姓纪，幼不
能知亲族也。太监郭镛、陆恺皆闻之。恺亦广西人，故”
姓李，蛮中纪、李同音，因妄称太后兄，令人访其叔福
与兄诣京师，而福等已死。恺女兄夫韦父成者出冒
之，有司皆待以戚畹，名所居里曰迎恩里，贵旺曰：“韦
犹冒李，况我实李氏。”因诈为宗，系上有司，有司莫辨
也。二人既骤贵，父成亦诣阙争辨，帝命郭镛听之，镛
但逐父成而已。及帝使使者修治贺先茔蛮李姓者
数辈，皆称太后家，自言使者。使者还，奏贵旺不实，复
遣给事中孙珪、御史滕祐间行连贺，间微服入猺獞
中访之，尽得其状。归奏，帝谪罚镛等有差，戍贵旺边
海。自此帝数求太后家，竟不得。

《李时勉传》：时勉与陈敬宗各为南北祭酒。敬宗方严
肃下，时勉平恕得士。终明之，世称贤祭酒者，曰“南陈
北李。”

《李维桢传》：维桢弱冠登朝，博闻彊记，与同馆许国齐
名。馆中为之语曰：“记不得间老许，做不得问小李

《荆州府志》：梁南郡太守刘之亨，尝梦二人姓李，诣之
乞命，明日有遗鲤鱼二头者，之亨曰：“‘梦中所感也’。即
放之。又梦来谢恩云当令君延算